b'\n_START_ARTICLE_\nBastn\xc3\xa4sita-(La)\n_START_SECTION_\nCaracter\xc3\xadstiques\n_START_PARAGRAPH_\nLa bastn\xc3\xa4sita-(La) \xc3\xa9s un carbonat de f\xc3\xb3rmula qu\xc3\xadmica La(CO\xe2\x82\x83)F. Cristal\xc2\xb7litza en el sistema hexagonal. Acostuma a trobar-se en petits grans o massiva. La seva duresa a l\'escala de Mohs \xc3\xa9s 4 a 5. \xc3\x89s l\'an\xc3\xa0leg amb ceri de la bastn\xc3\xa4sita-(Ce) i la bastn\xc3\xa4sita-(Y)._NEWLINE_Segons la classificaci\xc3\xb3 de Nickel-Strunz, la bastn\xc3\xa4sita-(La) pertany a "05.BD: Carbonats amb anions addicionals, sense H\xe2\x82\x82O, amb elements de terres rares (REE)" juntament amb els seg\xc3\xbcents minerals: cordilita-(Ce), lukechangita-(Ce), zhonghuacerita-(Ce), kukharenko\xc3\xafta-(Ce), kukharenko\xc3\xafta-(La), ceba\xc3\xafta-(Ce), ceba\xc3\xafta-(Nd), arisita-(Ce), arisita-(La), bastn\xc3\xa4sita-(Ce), bastn\xc3\xa4sita-(Y), hidroxilbastn\xc3\xa4sita-(Ce), hidroxilbastn\xc3\xa4sita-(Nd), hidroxilbastn\xc3\xa4sita-(La), parisita-(Ce), parisita-(Nd), r\xc3\xb6ntgenita-(Ce), sinquisita-(Ce), sinquisita-(Nd), sinquisita-(Y), thorbastn\xc3\xa4sita, bastn\xc3\xa4sita-(Nd), horvathita-(Y), qaqarssukita-(Ce) i huangho\xc3\xafta-(Ce).\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en carbonatites d\'ankerita. Va ser descoberta al dip\xc3\xb2sits de niobi i terres rares de Belaya Zima, a la serralada de Saian, Tuva (Districte Federal de l\'Extrem Orient, R\xc3\xbassia). Sol trobar-se associada a altres minerals com la fluocerita i la cerianita-(Ce).'